春分时节,唯有春光与诗词不可辜负画堂春  溪边风物已春分
宋 仲并
溪边风物已春分。画堂烟雨黄昏。
水沉一缕袅炉薰。尽醉芳尊。
舞袖飘摇回雪，歌喉宛转留云。
人间能得几回闻。丞相休嗔。
解佩令 人行花坞
宋 史达祖
人行花坞。衣沾香雾。
有新词、逢春分付。
屡欲传情，奈燕子、不曾飞去。
倚珠帘、咏郎秀句。
相思一度。
秾愁
一度。
最难忘、遮灯私语。
澹月梨花，借梦来、花边廊庑。
指春衫、泪曾溅处。
赋太和寺同根红白梅
宋 艾性夫
雪影萧萧带晚霞，
胭脂灼灼傍铅华。
孤山夜合连枝来，
一树春分二色花。
牛继马来几换骨，
鹤乘鸾去忽通家。
向来逋老题诗处，
曾有红裾拂碧纱。
和宋之问寒食题黄梅临江驿
唐  崔融
春分自淮北，
寒食渡江南。
忽见浔阳水，
疑是宋家潭。
明主阍难叫，
孤臣逐未堪。
遥思故园陌，
桃李正酣酣。
同子隆次公小饮
宋 袁说友
老境昏昏只醉眠，
不知门外艳阳天。
奚为有客携壶至，
又以
闲人
到酒
边。
山路试登桃映口，
溪城一望草如烟。
春分花事今多少，
未觉心情胜去年。
踏莎行  雨霁风光
宋 欧阳修
雨霁风光，春分天气。
千花百卉争明媚。
画梁新燕一双双，
玉笼鹦鹉愁孤睡。
薜荔依墙